Дарэчы, нягеглы, самазакаханы персанаж нічога прыкметнага і самабытнага ў літаратуры так і не стварыў, затое наважыўся на самагубства нестандартным спосабам: Сяргей лёг у мурашнік. Аднак выявілася, што ён не першы чалавек, які гэткім чынам сышоў з жыцця, а ўжо пяты за апошнія два месяцы. Чым не мастацкая тыпізацыя? Самаіронія ў кнізе мусіць быць ацэненая крытыкамі і чытачамі па вялікім рахунку, бо нашая літаратурная моладзь пераважна вельмі сур’ёзная, быццам зашпіленая на ўсе гузікі.